דנקן סקוט

דנקן ויליאם מקנוטון סקוט (באנגלית: Duncan William MacNaughton Scott; נולד ב-6 במאי 1997) הוא שחיין בריטי, סגן אלוף אולימפי (טוקיו 2020) ואלוף אירופה (גלאזגו 2018) במשחה ל-200 מטר חופשי. סגן אלוף אולימפי (ריו דה ז'ניירו 2016), פעמיים אלוף העולם (קאזאן 2015 ובודפשט 2017) ואלוף אירופה (גלאזגו 2018) במשחה שליחים 4x200 מטר חופשי. אלוף העולם (קוואנגג'ו 2019) משחה שליחים 4x100 מטר מעורב.

סקוט קבע במשחה ל-100 מטר חופשי את התוצאה השנייה בטיבה בהיסטוריה ב"זינוק שליחים" של 46.14 שניות, 8 מאיות אחרי התוצאה של ג'ייסון ליזאק מארצות הברית (46.06 שניות) והראשונה בטיבה מטקסטיל (ללא חליפות השחייה).

== ביוגרפיה ==
סקוט נולד בגלאזגו וגדל באלואה.

===2015===
באליפות העולם שנערכה בקאזאן, רוסיה בסוף יולי 2015 זכה סקוט במדליית זהב, במשחה שליחים 4x200 מטר חופשי לאחר ששחה בשלב המוקדמות, כשחיין רביעי הוא קבע "בזינוק שליחים" תוצאה של 1:48.35 דקות. נוסף לכך, הוא סיים במקום עשירי במשחה שליחים 4x100 מטר חופשי בתוצאה של 3:15.70 דקות, כשחיין רביעי הוא קבע "בזינוק שליחים" תוצאה של 48.68 שניות והיה המהיר בנבחרת שלו.

===2016===
====שתי מדליות כסף אולימפיות====
באולימפיאדת ריו דה ז'ניירו (2016) זכה סקוט בשתי מדליות כסף, במשחה שליחים 4X200 מטר חופשי ביחד עם סטיבן מילן, דניאל וואלאס וג'יימס גאי בתוצאה של 7:03.13 דקות, אחרי ארצות הברית (7:00.66 דקות) ולפני יפן (7:03.50 דקות), כשחיין שני הוא קבע "בזינוק שליחים" תוצאה של 1:45.05 דקות ובמשחה שליחים 4x100 מטר מעורב ביחד עם כריס ווקר-הבורן, אדם פיטי וג'יימס גאי בשיא לאומי חדש של 3:29.24 דקות, אחרי ארצות הברית שקבעה שיא אולימפי חדש של 3:27.95 דקות ולפני אוסטרליה (3:29.93 דקות), כשחיין רביעי הוא קבע "בזינוק שליחים" תוצאה של 47.62 שניות. נוסף לכך, הוא סיים במקום חמישי במשחה ל-100 מטר חופשי בהשוואת שיאו הלאומי אותו קבע בשלב המוקדמות (48.01 שניות).

===2017===
====אלוף עולם====
באליפות העולם שנערכה בבודפשט, הונגריה ביולי 2017 זכה סקוט בשתי מדליות, זהב וכסף. מדליית זהב, במשחה שליחים 4x200 מטר חופשי ביחד עם סטיבן מילן, ניקולס גריינג'ר וג'יימס גאי בשיא בריטניה חדש של 7:01.70 דקות, לפני רוסיה (7:02.68 דקות) וארצות הברית (7:03.18 דקות) ובכך הגנו על תוארם, כשחיין שלישי הוא קבע ב"זינוק שליחים" תוצאה של 1:44.60 דקות. מדליית כסף, במשחה שליחים 4x100 מטר מעורב ביחד עם כריס ווקר-הבורן, אדם פיטי וג'יימס גאי ודנקן סקוט בשיא לאומי חדש של 3:28.95 דקות, אחרי ארצות הברית (3:27.91 דקות) ורוסיה שקבעה שיא לאומי חדש של 3:29.76 דקות, כשחיין רביעי הוא קבע ב"זינוק שליחים" תוצאה של 47.04 שניות. נוסף לכך, הוא סיים במקום רביעי במשחה ל-200 מטר חופשי בתוצאה של 1:45.27 דקות, 4 מאיות איטי ממדליית ארד, בשבל חצי הגמר הוא קבע שיא אישי חדש של 1:45.16 דקות ועלה ראשון לגמר ובמקום חמישי במשחה ל-100 מטר חופשי בתוצאה של 48.11 שניות.

===2018===
====אלוף חבר העמים==== 
במשחקי חבר העמים שנערכו בגולד קוסט, אוסטרליה באפריל 2018 זכה סקוט ב-6 מדליות, 1 זהב ו-1 כסף ו-4 ארד. מדליית זהב במשחה ל-100 מטר חופשי בתוצאה של 48.02 שניות, לפני צ'אד לה קלו מדרום אפריקה וקייל צ'למרס מאוסטרליה (48.15 שניות), מדליית כסף, במשחה ל-200 מטר מערוב אישי בתוצאה של 1:57.86 דקות, אחרי מיץ' לרקין מאוסטרליה שקבע שיא אליפות חדש של 1:57.67 דקות ולפני קלייד לואיס (1:58.18 דקות), שניהם מאוסטרליה ומדלריות ארד, במשחה ל-200 מטר חופשי בתוצאה של 1:46.30 דקות, אחרי קייל צ'למרס (1:45.56 דקות) ומק הורטון מאוסטרליה (1:45.89 דקות), במשחה ל-200 מטר פרפר בתוצאה של 1:56.60, אחרי צ'אד לה קלו שקבע שיא משחקים חדש של (1:54.00 דקות) ודייוויד מורגן מאוסטרליה (1:56.36 דקות), במשחה שליחים 4x100 מטר חופשי ובמשחה שליחים 4x200 מטר חופשי, כשחיין שני הוא קבע ב"זינוק שליחים" תוצאה של 1:44.82 דקות, התוצאה המהירה באליפות כולה.

====אלוף אירופה====
באליפות אירופה שנערכה בגלאזגו, בריטניה באוגוסט הוא זכה ב-4 מדליות, 3 זהב ו-1 כסף. מדליות זהב, במשחה ל-200 מטר חופשי בתוצאה של 1:45.34 דקות, לפני דנס רפשיס מליטא (1:46.07 דקות) ומיכאיל דובגליוק מרוסיה (1:46.15 דקות), במשחה שליחים 4x200 מטר חופשי בשיא אליפות חדש של 7:05.32 דקות, לפני רוסיה (7:06.66 דקות) ואיטליה (7:07.58 דקות), כשחיין שני הוא קבע ב"זינוק שליחים" תוצאה של 1:45.48 דקות ובמשחה שליחים 4x100 מטר מעורב בתוצאה של 3:30.44 דקות, לפני רוסיה (3:32.03 דקות) וגרמניה (3:33.52 דקות), כשחיין רביעי הוא קבע ב"זינוק שליחים" תוצאה של 47.35 שניות. מדליית כסף במשחה ל-100 מטר חופשי בתוצאה של 48.23 שניות, אחרי אלסנדרו מירסי מאיטליה (48.01 שניות) ולפני מדי מטלה מצרפת (48.24 שניות).

===2019===
באליפות העולם שנערכה בקוואנגג'ו, קוריאה הדרומית ביולי 2019 זכה סקוט בשתי מדליות, זהב וארד. מדליית זהב במשחה שליחים 4x100 מטר מעורב ביחד עם לוק גרינבנק, אדם פיטי וג'יימס גאי בשיא אירופה חדש של 3:28.10 דקות, לפני ארצות הברית (3:28.45 דקות) ורוסיה (3:28.81 דקות). כשחיין רביעי הוא קבע את התוצאה המהירה באליפות והשנייה בטיבה בהיסטוריה ב"זינוק שליחים" של 46.14 שניות, 8 מאיות אחרי התוצאה של ג'ייסון ליזאק מארצות הברית (46.06 שניות). מדליית ארד, במשחה ל-200 מטר חופשי ביחד עם מרטין מליוטין מרוסיה בתוצאה של 1:45.63 דקות, אחרי סון יאנג מסין (1:44.93 דקות) וקצוהירו מצומוטו מיפן (1:45.22 דקות). במהלך טקס חלוקת המדליות סירבו מק הורטון (במשחה ל-400 מטר חופשי) ודנקן סקוט ללחוץ את ידיו של סון וכן לעמוד לצידו על הפודיום, כמחאה על זה שלא הורחק בשל חשד כבד לאימרוץ וקיבלו מכתבי הזהרה מ-FINA על התנהגותם. נוסף לכך הוא סיים פעמיים במקום חמישי, במשחה שליחים 4x100 מטר חופשי בתוצאה של 3:11.81 דקות, כשחיין ראשון הוא קבע תוצאה של 47.97 שניות ובמשחה שליחים 4x200 מטר חופשי בתוצאה של 7:02.04 דקות, 6 מאיות איטי ממדליית ארד. כשחיין ראשון במשחה השליחים 4x200 מטר חופשי הוא קבע שיא לאומי חדש ואת התוצאה השנייה בטיבה באליפות 1:44.91 דקות, מאית אחרי קלייד לואיס מאוסטרליה (1:44.90 דקות).

===2021===
====סגן אלוף אולימפי====
באולימפיאדת טוקיו (2020) זכה סקוט במדליית כסף בשיא אישי חדש של 1:44.26 דקות, אחרי בן ארצו תומאס דין שקבע שיא לאומי חדש של 1:44.22 דקות ולפני פרננדו שפר מברזיל (1:44.60 דקות).

== שיאים אישיים ==
===בריכה אולימפית===
* 50 מטר חופשי: 22.62 שניות (2017)
* 100 מטר חופשי: 47.87 שניות (2019), שיא בריטניה
* 100 מטר חופשי ("זינוק שליחים"): 46.14 שניות (2019), התוצאה השנייה בטיבה בכל הזמנים
* 200 מטר חופשי: 1:44.26 דקות (2021)
* 400 מטר חופשי: 3:56.56 דקות (2015) 
* 100 מטר פרפר: 52.91 שניות (2017)
* 200 מטר פרפר: 1:56.60 דקות (2018)
* 200 מטר מעורב אישי: 1:55.90 דקות (2021)

===בריכת 25 מטר===
* 50 מטר חופשי: 21.92 שניות (2016)
* 100 מטר חופשי: 46.64 שניות (2017)
* 200 מטר חופשי: 1:42.47 דקות (2016)
* 400 מטר חופשי: 3:40.40 דקות (2016)
* 100 מטר פרפר: 51.36 שניות (2016) 
* 200 מטר פרפר: 1:54.59 דקות (2016)
* 200 מטר מעורב אישי: 1:53.82 דקות (2016)

== ראו גם ==

== קישורים חיצוניים ==

קטגוריה:שחייני חופשי
קטגוריה:שחייני פרפר
קטגוריה:שחייני מעורב אישי
קטגוריה:שחיינים אולימפיים בריטים
קטגוריה:אלופי אירופה בשחייה
קטגוריה:אלופי עולם בשחייה
קטגוריה:שחיינים באולימפיאדת ריו דה ז'ניירו (2016)
קטגוריה:אלופים אולימפיים בריטים באולימפיאדת טוקיו (2020): שחייה
קטגוריה:זוכי מדליית כסף אולימפית בריטים באולימפיאדת טוקיו (2020): שחייה
קטגוריה:שחיינים בריטים באולימפיאדת פריז (2024)
קטגוריה:בריטים שנולדו ב-1997